En lo cabezo d'Alcalá bi ha un important chacimiento arqueolochico con 3 libels: Campos d'Urnas tardanos (I Edat de Fierro), ciudat de cultura iberica (II Edat de Fierro) y ciudat ibero-romana. Se crei que lo libel ibero corresponde con lo toponimo conoixiu por atras fuents (monedas por eixemplo) SEDEIS, SEDEISKEM, capital de los ibers sedetans. Miguel Beltrán Lloris crei manimenos que corresponde con BELIGION. Destruita en una guerra civil romana, la ciudat no se reconstruyó, porque no feba falta un lugar fortificau pa articular lo territorio (y en la zona crexió la ciudat romana de Lepida Celsa en un puesto millor comunicau y más plano, a on huei son Exelsa y Viliella d'Ebro).